《方君柏秋为子完婚以诗贺之》
清代·郑国藩

婚礼始伏羲，俪皮定其制。薄物岂足重，所重在礼意。

踵事渐增岂，六礼乃明备。百两咏周诗，文胜反滋弊。

俗见侈全厅，益失古人义。欧化近输入，文明寓调剂。

费省礼仪详，盛事期可继。我友柏秋君，数典从新例。

儿妇嘉礼时，会堂宾济济。我欲远观礼，筋力难自致。

聊寄诗一章，用祝螽麟瑞。

作者简介：郑国藩（一八五七—一九三七），字晓屏，号似园老人。潮州人。清光绪年间拔贡。曾执教于汕头岭东同文学堂、潮州金山书院，民国七年（一九一八）出任广东省立金山中学代理校长。有《似园文存》三册。郑国藩诗，以民国二十四年（一九三五）其学生杨世泽、蔡丹铭所辑《似园文存》中《似园老人佚存诗稿汇钞》为底本。